UREKA ใจชื้น Q3 ขาดทุนลดลง 37.10% เหลือ 9.26 ลบ. หลังรายได้เพิ่ม-ต้นทุนลด
UREKA ใจชื้น Q3 ขาดทุนลดลง 37.10% เหลือ 9.26 ลบ. จากปีก่อนขาดทุน 14.72 ล้านบาท หลังรายได้เพิ่ม-ต้นทุนลด ขณะที่ 9 เดือนแรกขาดทุน 51.16 ลบ. เพิ่มขึ้น 29.30% จากปีก่อนขาดทุน 39.57 ลบ.
13 พ.ย. 2560

บริษัท ยูเรกา ดีไซน์ จำกัด (มหาชน) หรือ UREKA รายงานผลการดำเนินงานประจำไตรมาส 3/60 (รวมบริษัทย่อย) สิ้นสุดวันที่ 30 ก.ย.60 และงวด 9 เดือน 2560 มีกำไรสุทธิดังนี้

โดยผลการดำเนินงานประจำไตรมาสดังกล่าวขาดทุนลดลง เนื่องจากกลุ่มบริษัทมีรายได้จากการขายและบริการ จำนวน 71.30 ล้านบาท และ 49.03 ล้านบาท ในไตรมาส 3/60 และ 2559 รายได้เพิ่มขึ้น 22.27 ล้านบาท หรือ 45.42% ขณะที่ต้นทุนขายลดลงจากเดิม เนื่องมาจากทางบริษัทสามารถควบคุมต้นทุนการผลิตทุกประเภทให้อยู่ในกรอบงบประมาณที่กำหนดไว้